Fór túrinn á aðeins 14 klst
Vísindamenn í Skotlandi hafa fylgst með ferðum svana frá Íslandi til Skotlandi með aðstoð staðsetningartækja. Fyrsti svanurinn, sem fylgst var með á þennan hátt, lauk nýverið 800 km ferðalagi sínu frá Íslandi til Skotlands á aðeins 14 klst. Frá þessu er greint á vef breska ríkisútvarpsins.
Svanurinn, sem hlotið hefur nafnið Hljóðfrái Bill, var í hópi 50 svana sem merktir voru með staðsetningartæki fyrr á þessu ári í því skyni að fylgjast með ferðum þeirra. Vísindamenn búast við því að afgangurinn af hópnum skili sér á næstu dögum og endi ferð sína við friðlandið í Caerlaverock nærri Dumfries.
Rannsóknin er skipulögð og framkvæmd af Samtökum villtra fugla og votlenda (Wildfowl and Wetlands Trust skamstafað WWT) í samvinnu við veðurathugunarsamtökin Collaborative Offshore Wind Research into the Environment (COWRIE).
Tilgangur verkefnisins er að kortleggja flugleið svananna þannig að fyrirhugaðar vindmyllur sem setja á upp við Skotlandsstrendur verði þeim ekki hindrun í framtíðinni.
Almenningur gat fylgst með ferðum Hljóðfráa Bill og félaga hans á netinu. Mælingar sýna að hann virtist hafa aukið hraða sinn þegar hann nálgaðist áfangastað sinn.
"Síðustu 25 km fór hann á aðeins 15 mínútum áður en lenti heilu á höldnu við svanavatnið hér í Caerlaverock þar sem ég tók á móti honum með fötu af korni," segir Richard Smith, forstöðumaður friðlandsins.
"Það kom mér ekki á óvart að hann virtist þreyttur, en að öðru leyti var hann í góðu ásigkomulagi, sérlega í ljósi þess að aðeins deginum áður var hann á Íslandi."
Vísindamenn í Skotlandi hafa fylgst með ferðum svana frá Íslandi til Skotlandi með aðstoð staðsetningartækja.
Fyrsti svanurinn, sem fylgst var með á þennan hátt, lauk nýverið 800 km ferðalagi sínu frá Íslandi til Skotlands á aðeins 14 klst.
Svanurinn, sem hlotið hefur nafnið Hljóðfrái Bill, var í hópi 50 svana sem merktir voru með staðsetningartæki fyrr á þessu ári í því skyni að fylgjast með ferðum þeirra.
Tilgangur verkefnisins er að kortleggja flugleið svananna.
Fyrirhugaðar vindmyllur sem setja á upp við Skotlandsstrendur verði þeim ekki hindrun í framtíðinni.
Almenningur gat fylgst með ferðum Hljóðfráa Bill og félaga hans á netinu.